Eina undantekningin í þorskafla var veiðin í kantinum austur af Eyjum Netarall á Þorleifi EA frá Grímsey . ( Mynd : Tryggvi Sveinsson ) Netaralli Hafrannsóknastofnunar lauk síðastliðinn sunnudag , 22. apríl . Um 300 netatrossur voru lagðar og er þeim dreift á helstu hrygningarsvæði þorsks . Í frétt á vef Hafró segir að úrvinnsla gagna sé á frumstigi og niðurstöður liggi ekki fyrir , en mjög góð veiði hafi verið á flestum svæðum og hafi þorskaflinn verið um 1000 tonn . Metafli fékkst í Breiðafirði og einnig var talsverð aflaaukning á svæðinu frá Meðallandsbug að Hvítingum . Á öðrum svæðum var afli svipaður eða aðeins betri en í fyrra . Eina undantekningin hvað varðar þorskafla var kanturinn austur af Eyjum en þetta er fjórða árið í röð sem afli hefur verið lélegur þar . Netabátar hafa ekki sótt mikið þorsk í kantinn síðustu ár . Hins vegar hefur verið mjög góð veiði uppi á grunninu . Netarallið er því eina vísbendingin um þróunina þar og líklegt er að þorskurinn gangi nú fyrr og meira upp á kantinn en áður . Gagnasöfnun í netaralli skilar mikilvægum upplýsingum um hrygningu þorsks og þróun samsetningu hrygningarstofnsins . Niðurstöður netaralls hafa hins vegar ekki verið notaðar beint til samstillingar í stofnmati , en eru hafðar tilhliðsjónar við fiskveiðiráðgjöf . Netarallið hefur eins og stofnmatið sýnt vöxt í hrygningarstofninum á undanförnum árum . Mótmæla grímulausri aðför að kjörum sínum . Huginn VE , eitt umræddra skipa , á loðnuveiðum . ( Mynd : Ólafur Óskar Stefánsson ) . 537 sjómenn á 29 fiskiskipium - togurum , uppsjávarskipum og línuskipum - hafa skrifað undir mótmæli gegn frumvörpum um breytingu á fiskveiðistjórnunarkerfinu . Þeir mótmæla þeirri grímulausu aðför að kjörum sínum sem við blasi í þeim frumvörpum sem fram séu komin um breytingar á stjórn fiskveiða . Í yfirlýsingunni segir orðrétt : " Við sem stöndum að þessari yfirlýsingu skorum á alþingismenn að taka ábyrga afstöðu með tilliti til þeirra hörmulegu afleiðinga sem frumvörpin kæmu til með að hafa á afkomu sjómannastéttarinnar og þar með þjóðfélagsins í heild . Framtíðin er í húfi . " Áðurnefndir sjómenn starfa á eftirtöldum skipum